KOMISIJOS SPRENDIMAS
2008 m. liepos 1 d.
dėl Retųjų vaistų komiteto narių skyrimo
(Tekstas svarbus EEE)
(2008/496/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 16 d. Europos Parlamento ir Tarybos reglamentą (EB) Nr. 141/2000 dėl retųjų vaistų (1), ypač į jo 4 straipsnio 3 dalį,
atsižvelgdama į 2007 m. gruodžio 19 d. Europos vaistų agentūros rekomendaciją,
kadangi:
(1)
2006 m. balandžio 12 d. vadovaudamasi Europos vaistų agentūros rekomendacija Komisijos sprendimu 2008/286/EB (2) paskirti trys Retųjų vaistų komiteto nariai (toliau - Komitetas) trejų metų kadencijai, prasidedančiai 2006 m. balandžio 16 d.
(2)
Dviejų šių narių kadencija atitinkamai baigėsi 2006 m. gruodį (prof. Gianmartino Benzi) ir 2007 m. rugpjūtį (dr. Julia Dunne). Todėl būtina paskirti du naujus Komiteto narius.
(3)
Europos vaistų agentūra rekomendavo du asmenis paskirti nariais.
(4)
Komiteto nariai skiriami trejų metų laikotarpiui, prasidedančiam 2008 m. liepos 2 d.,
NUSPRENDĖ:
Vienintelis straipsnis
Atsižvelgiant į Europos vaistų agentūros rekomendaciją, Komiteto nariais trejų metų laikotarpiui, prasidedančiam 2008 m. liepos 2 d., skiriami:
Dr. János BORVENDÉG
Bruno SEPODES
Priimta Briuselyje, 2008 m. liepos 1 d.